CELEX: 32021D2132
Language: sl
Date: 2021-11-29 00:00:00
Title: Sklep Sveta (EU) 2021/2132 z dne 29. novembra 2021 o stališču, ki se v imenu Evropske unije zastopa v skupnem odboru, ustanovljenem s Sporazumom o varnosti v civilnem letalstvu med Evropsko unijo in Vlado Ljudske republike Kitajske, glede sprejetja poslovnika skupnega odbora

3.12.2021   
               
               
                  SL
               
               
                  Uradni list Evropske unije
               
               
                  L 432/34
               
            
         SKLEP SVETA (EU) 2021/2132
         z dne 29. novembra 2021
         o stališču, ki se v imenu Evropske unije zastopa v skupnem odboru, ustanovljenem s Sporazumom o varnosti v civilnem letalstvu med Evropsko unijo in Vlado Ljudske republike Kitajske, glede sprejetja poslovnika skupnega odbora
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 100(2) v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Sporazum o varnosti v civilnem letalstvu med Evropsko unijo in Vlado Ljudske republike Kitajske (1) (v nadaljnjem besedilu: Sporazum) je bil v imenu Unije odobren s Sklepom Sveta (EU) 2020/1075 (2) in je začel veljati 1. septembra 2020 (3).
                  
               
                     (2)
                  
                  
                     Člen 11(1) Sporazuma določa, da se za učinkovito delovanje Sporazuma ustanovi skupni odbor pogodbenic.
                  
               
                     (3)
                  
                  
                     Člen 11(3) Sporazuma nadalje določa, da skupni odbor pripravi in sprejme svoj poslovnik.
                  
               
                     (4)
                  
                  
                     Komisija in Uprava za civilno letalstvo Kitajske sta sodelovali pri pripravi osnutka poslovnika.
                  
               
                     (5)
                  
                  
                     Primerno je, da se glede sprejetja poslovnika skupnega odbora določi stališče, ki se v imenu Unije zastopa v skupnem odboru, saj bo ta za Unijo zavezujoč. Stališče Unije v skupnem odboru bi moralo temeljiti na osnutku sklepa skupnega odbora –
                  
               SPREJEL NASLEDNJI SKLEP:
         
            Člen 1
            
               1.   Stališče, ki se v imenu Unije zastopa na prvem sestanku skupnega odbora, ustanovljenega s Sporazumom o varnosti v civilnem letalstvu med Evropsko unijo in Vlado Ljudske republike Kitajske, glede sprejetja poslovnika skupnega odbora, temelji na osnutku sklepa skupnega odbora (4).
            
            
               2.   Predstavniki Unije v skupnem odboru se lahko o manjših spremembah osnutka sklepa skupnega odbora dogovorijo brez nadaljnjega sklepa Sveta.
            
         
         
            Člen 2
            Ta sklep začne veljati na dan sprejetja.
         
         
            V Bruslju, 29. novembra 2021
            
               
                  Za Svet
               
               
                  predsednica
               
               S. KUSTEC
            
         
         
            (1)  UL L 240, 24.7.2020, str. 4.
         
            (2)  Sklep Sveta (EU) 2020/1075 z dne 26. junija 2020 o sklenitvi Sporazuma o varnosti v civilnem letalstvu med Evropsko unijo in vlado Ljudske republike Kitajske (UL L 240, 24.7.2020, str. 1).
         
            (3)  UL L 3, 7.1.2021, str. 3.
         
            (4)  Glej dokument ST 13626/21 na http://register.consilium.europa.eu.